กฎกระทรวงกำหนดขนาดลักษณะ และสีของแผ่นป้ายทะเบียนรถและการแสดงแผ่นป้ายทะเบียนรถและเครื่องหมายแสดงการเสียภาษีประจำปีพ.ศ.๒๕๕๔ อาศัยอำนาจตามความในมาตรา ๕ (๔) แห่งพระราชบัญญัติรถยนต์ พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติรถยนต์ (ฉบับที่ ๑๐) พ.ศ. ๒๕๔๒ และมาตรา ๑๑แห่งพระราชบัญญัติรถยนต์ พ.ศ. ๒๕๒๒อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้ข้อ ๑[๑] กฎกระทรวงนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไปข้อ ๒ ให้ยกเลิก(๑) กฎกระทรวงกำหนดลักษณะ ขนาด และสีของแผ่นป้ายทะเบียนรถ พ.ศ. ๒๕๔๗(๒) กฎกระทรวงกำหนดลักษณะ ขนาด และสีของแผ่นป้ายทะเบียนรถ (ฉบับที่๒) พ.ศ. ๒๕๕๐ข้อ ๓ แผ่นป้ายทะเบียนรถที่นายทะเบียนออกให้ซึ่งมีหมายเลขตรงกับใบคู่มือจดทะเบียนรถให้เป็นรูปสี่เหลี่ยมโดยมีขนาด ลักษณะ และสี ดังต่อไปนี้(๑) ขนาดและลักษณะ(ก) แผ่นป้ายทะเบียนรถสำหรับรถยนต์รับจ้างระหว่างจังหวัดรถยนต์รับจ้างบรรทุกคนโดยสารไม่เกินเจ็ดคน รถยนต์รับจ้างสามล้อรถยนต์สี่ล้อเล็กรับจ้าง รถยนต์บริการธุรกิจ รถยนต์บริการทัศนาจรรถยนต์บริการให้เช่า รถยนต์นั่งส่วนบุคคลไม่เกินเจ็ดคนรถยนต์นั่งส่วนบุคคลเกินเจ็ดคน รถยนต์บรรทุกส่วนบุคคล รถยนต์สามล้อส่วนบุคคลรถพ่วง รถบดถนน รถแทรกเตอร์ และรถใช้งานเกษตรกรรม๑) ให้มีขนาดกว้าง ๑๕ เซนติเมตร ยาว ๓๔ เซนติเมตรขอบแผ่นป้ายอัดเป็นรอยดุน ในแผ่นป้ายมีเครื่องหมายเป็นตัวอักษร ขสอยู่ภายในวงกลมอัดเป็นรอยดุนที่มุมล่างด้านขวาของแผ่นป้ายที่สามารถมองเห็นได้ชัดเจนด้วยตาเปล่าตามขนาดที่อธิบดีกำหนด๒) แผ่นป้ายแบ่งออกเป็นสองบรรทัดบรรทัดที่หนึ่งประกอบด้วยตัวอักษรประจำหมวดตัวที่หนึ่ง ตัวอักษรประจำหมวดตัวที่สองและหมายเลขทะเบียนไม่เกินสี่หลักบรรทัดที่สองเป็นตัวอักษรแสดงชื่อกรุงเทพมหานครหรือจังหวัดที่จดทะเบียนเว้นแต่กรณีจดทะเบียนที่อำเภอเบตง จังหวัดยะลา ให้ใช้คำว่า เบตง ทั้งนี้ ตัวอักษรให้ใช้ตัวอักษรไทยและหมายเลขทะเบียนให้ใช้ตัวเลขอารบิค และทั้งตัวเลขและตัวอักษรให้อัดเป็นรอยดุน๓) ในกรณีที่ใช้ตัวอักษรประจำหมวดตัวที่หนึ่งและตัวที่สองจนครบทุกตัวอักษรแล้วในบรรทัดที่หนึ่งให้เพิ่มตัวเลขอารบิคตั้งแต่๑ ถึง ๙ ตามลำดับ ไว้ด้านหน้าของตัวอักษรประจำหมวดตัวที่หนึ่ง๔) ตัวเลขและตัวอักษร ให้อัดเป็นรอยดุน ในการนี้ ตัวเลขในบรรทัดที่หนึ่งให้สูงไม่น้อยกว่า๕.๘ เซนติเมตร และกว้างไม่น้อยกว่า ๓.๑ เซนติเมตร ตัวอักษรประจำหมวดในบรรทัดที่หนึ่งให้สูงไม่น้อยกว่า ๕.๘ เซนติเมตร และกว้างไม่น้อยกว่า ๓.๘ เซนติเมตรตัวอักษรในบรรทัดที่สอง ให้สูงไม่น้อยกว่า ๒.๑ เซนติเมตร และกว้างไม่น้อยกว่า ๑.๘เซนติเมตร ทั้งนี้เว้นแต่กรณีตัวอักษร ข ง ช ซ ฌ ญ ฎ ฏ ฐ ฒ ณ ป ฝ ฟ ศ ษ ส ฬ ฮ สระ วรรณยุกต์และหมายเลข๑ ให้อธิบดีกำหนดความสูงและความกว้างของตัวอักษรหรือตัวเลขดังกล่าว๕) การใช้ตัวเลขนำหน้าตัวอักษรประจำหมวด ตัวอักษรประจำหมวดและหมายเลขทะเบียนให้เป็นไปตามที่อธิบดีประกาศกำหนด(ข) แผ่นป้ายทะเบียนรถสำหรับรถจักรยานยนต์ส่วนบุคคลและรถจักรยานยนต์สาธารณะ๑) ให้มีขนาดกว้าง ๑๗.๒๐ เซนติเมตร ยาว ๒๒ เซนติเมตรขอบแผ่นป้ายอัดเป็นรอยดุน ในแผ่นป้ายมีเครื่องหมายเป็นตัวอักษร ขสอยู่ภายในวงกลมอัดเป็นรอยดุนที่มุมบนด้านขวาของแผ่นป้ายที่สามารถมองเห็นได้ชัดเจนด้วยตาเปล่าตามขนาดที่อธิบดีกำหนด๒) แผ่นป้ายแบ่งออกเป็นสามบรรทัดบรรทัดที่หนึ่งประกอบด้วยตัวเลขอารบิค ตั้งแต่ ๑ ถึง ๙ ตามลำดับไว้ด้านหน้าของตัวอักษรประจำหมวดตัวที่หนึ่งและตัวอักษรประจำหมวดตัวที่สองบรรทัดที่สองเป็นตัวอักษรแสดงชื่อกรุงเทพมหานครหรือจังหวัดที่จดทะเบียนเว้นแต่กรณีจดทะเบียนที่อำเภอเบตง จังหวัดยะลา ให้ใช้คำว่า เบตงบรรทัดที่สามเป็นหมายเลขทะเบียนไม่เกินสี่หลัก ทั้งนี้ ตัวอักษรให้ใช้ตัวอักษรไทยและตัวเลขและหมายเลขทะเบียนให้ใช้ตัวเลขอารบิคและทั้งตัวเลขและตัวอักษรให้อัดเป็นรอยดุน๓) ตัวเลขและตัวอักษร ในบรรทัดที่หนึ่งและบรรทัดที่สามให้สูงไม่น้อยกว่า ๔ เซนติเมตร และกว้างไม่น้อยกว่า ๓ เซนติเมตรตัวอักษรในบรรทัดที่สอง ให้สูงไม่น้อยกว่า ๒ เซนติเมตร และกว้างไม่น้อยกว่า ๑.๓เซนติเมตร ทั้งนี้เว้นแต่กรณีตัวอักษร ข ง ช ซ ฌ ญ ฎ ฏ ฐ ฒ ณ ป ฝ ฟ ศ ษ ส ฬ ฮ สระ วรรณยุกต์และหมายเลข ๑ ให้อธิบดีกำหนดความสูงและความกว้างของตัวอักษรหรือตัวเลขดังกล่าว๔) การใช้ตัวเลขนำหน้าตัวอักษรประจำหมวดตัวอักษรประจำหมวดและหมายเลขทะเบียน ให้เป็นไปตามที่อธิบดีประกาศกำหนด(ค) แผ่นป้ายทะเบียนรถสำหรับรถยนต์ของบุคคลในคณะผู้แทนทางการทูตรถยนต์ของบุคคลในหน่วยงานพิเศษของสถานทูต รถยนต์ของบุคคลในคณะผู้แทนทางกงสุลและรถยนต์ของบุคคลในองค์การระหว่างประเทศหรือทบวงการชำนัญพิเศษแห่งสหประชาชาติซึ่งประจำอยู่ในประเทศไทย๑) ให้มีขนาดกว้าง ๑๑ เซนติเมตร และยาว ๓๘.๗ เซนติเมตร๒) แผ่นป้ายแบ่งออกเป็นสามตอน ตอนซ้ายแบ่งออกเป็นสองบรรทัดบรรทัดที่หนึ่งเป็นตัวอักษร สูง ๔ เซนติเมตร บรรทัดที่สองเป็นตัวเลขอารบิคเป็นรหัสแทนชื่อประเทศหรือองค์การระหว่างประเทศหรือทบวงการชำนัญพิเศษแห่งสหประชาชาติซึ่งประจำอยู่ในประเทศไทยสูง ๔ เซนติเมตร ตอนกลางเป็นขีดตามทางยาว กว้าง ๑.๑ เซนติเมตร และยาว ๔ เซนติเมตร เหนือขีดมีเครื่องหมายเป็นตัวอักษรขสอยู่ภายในวงกลมอัดเป็นรอยดุนที่สามารถมองเห็นได้ชัดเจนด้วยตาเปล่าตามขนาดที่อธิบดีกำหนดตอนขวาหลังขีดเป็นหมายเลขทะเบียนเป็นตัวเลขอารบิค สูง ๗.๒ เซนติเมตรหมายเลขทะเบียนให้เริ่มตั้งแต่ ๑ ถึง ๙๙๙๙ และทั้งตัวเลข ตัวอักษรและขีดตามทางยาวให้อัดเป็นรอยดุน๓) การใช้ตัวอักษรในบรรทัดที่หนึ่งของตอนซ้ายของแผ่นป้ายให้เป็น ดังต่อไปนี้ก) รถยนต์ของบุคคลในคณะผู้แทนทางการทูต ให้ใช้อักษร ทข) รถยนต์ของบุคคลในหน่วยงานพิเศษของสถานทูต ให้ใช้อักษร พค) รถยนต์ของบุคคลในคณะผู้แทนทางกงสุล ให้ใช้อักษร กง) รถยนต์ของบุคคลในองค์การระหว่างประเทศหรือทบวงการชำนัญพิเศษแห่งสหประชาชาติซึ่งประจำอยู่ในประเทศไทยให้ใช้อักษร อ(ง)แผ่นป้ายทะเบียนรถสำหรับรถจักรยานยนต์ส่วนบุคคลของบุคคลในคณะผู้แทนทางการทูตบุคคลในหน่วยงานพิเศษของสถานทูต บุคคลในคณะผู้แทนทางกงสุลและบุคคลในองค์การระหว่างประเทศหรือทบวงการชำนัญพิเศษแห่งสหประชาชาติซึ่งประจำอยู่ในประเทศไทยให้มีลักษณะเช่นเดียวกับแผ่นป้ายทะเบียนรถตาม (ค) เว้นแต่๑) ให้มีขนาดกว้าง ๙ เซนติเมตร และยาว ๒๗ เซนติเมตร๒) ตัวอักษรและตัวเลขในตอนซ้ายของแผ่นป้าย ให้สูง ๓.๕ เซนติเมตร และกว้าง๐.๕ เซนติเมตร หมายเลขทะเบียนในตอนขวาของแผ่นป้าย ให้สูง ๕ เซนติเมตร และกว้าง ๐.๕เซนติเมตร(๒) สี(ก) แผ่นป้ายทะเบียนรถสำหรับรถยนต์รับจ้างระหว่างจังหวัดรถยนต์รับจ้างบรรทุกคนโดยสารไม่เกินเจ็ดคน รถยนต์รับจ้างสามล้อและรถยนต์สี่ล้อเล็กรับจ้าง ให้พื้นแผ่นป้ายใช้สีเหลืองสะท้อนแสง โดยให้ตัวเลขนำหน้าตัวอักษรประจำหมวดตัวอักษรประจำหมวดหมายเลขทะเบียนตัวอักษรแสดงชื่อกรุงเทพมหานครหรือจังหวัดที่จดทะเบียนและขอบแผ่นป้ายใช้สี ดังต่อไปนี้๑) รถยนต์รับจ้างระหว่างจังหวัดใช้สีแดง๒) รถยนต์รับจ้างบรรทุกคนโดยสารไม่เกินเจ็ดคนใช้สีดำ๓) รถยนต์รับจ้างสามล้อใช้สีเขียว๔) รถยนต์สี่ล้อเล็กรับจ้างใช้สีน้ำเงิน(ข) แผ่นป้ายทะเบียนรถสำหรับรถยนต์บริการธุรกิจ รถยนต์บริการทัศนาจรและรถยนต์บริการให้เช่า ให้พื้นแผ่นป้ายใช้สีเขียวสะท้อนแสงโดยให้ตัวเลขนำหน้าตัวอักษรประจำหมวด ตัวอักษรประจำหมวด หมายเลขทะเบียน ตัวอักษรแสดงชื่อกรุงเทพมหานครหรือจังหวัดที่จดทะเบียนและขอบแผ่นป้ายใช้สีขาว(ค) แผ่นป้ายทะเบียนรถสำหรับรถยนต์นั่งส่วนบุคคลไม่เกินเจ็ดคนรถยนต์นั่งส่วนบุคคลเกินเจ็ดคน รถยนต์บรรทุกส่วนบุคคล และรถยนต์สามล้อส่วนบุคคลให้พื้นแผ่นป้ายใช้สีขาวสะท้อนแสงโดยให้ตัวเลขนำหน้าตัวอักษรประจำหมวดตัวอักษรประจำหมวด หมายเลขทะเบียนตัวอักษรแสดงชื่อกรุงเทพมหานครหรือจังหวัดที่จดทะเบียน และขอบแผ่นป้ายใช้สีดังต่อไปนี้๑) รถยนต์นั่งส่วนบุคคลไม่เกินเจ็ดคนใช้สีดำ๒) รถยนต์นั่งส่วนบุคคลเกินเจ็ดคนใช้สีน้ำเงิน๓) รถยนต์บรรทุกส่วนบุคคลใช้สีเขียว๔) รถยนต์สามล้อส่วนบุคคลใช้สีแดง(ง) แผ่นป้ายทะเบียนรถสำหรับรถพ่วง รถบดถนน รถแทรกเตอร์และรถใช้งานเกษตรกรรม ให้พื้นแผ่นป้ายใช้สีส้มสะท้อนแสงโดยให้ตัวเลขนำหน้าตัวอักษรประจำหมวด ตัวอักษรประจำหมวด หมายเลขทะเบียนตัวอักษรแสดงชื่อกรุงเทพมหานครหรือจังหวัดที่จดทะเบียน และขอบแผ่นป้ายใช้สีดำ(จ) แผ่นป้ายทะเบียนรถสำหรับรถจักรยานยนต์ส่วนบุคคลให้พื้นแผ่นป้ายใช้สีขาวสะท้อนแสง โดยให้ตัวเลขนำหน้าตัวอักษรประจำหมวดตัวอักษรประจำหมวดหมายเลขทะเบียนตัวอักษรแสดงชื่อกรุงเทพมหานครหรือจังหวัดที่จดทะเบียน และขอบแผ่นป้ายใช้สีดำ(ฉ) แผ่นป้ายทะเบียนรถสำหรับรถจักรยานยนต์สาธารณะให้พื้นแผ่นป้ายใช้สีเหลืองสะท้อนแสง โดยให้ตัวเลขนำหน้าตัวอักษรประจำหมวดตัวอักษรประจำหมวด หมายเลขทะเบียน ตัวอักษรแสดงชื่อกรุงเทพมหานครหรือจังหวัดที่จดทะเบียนและขอบแผ่นป้ายใช้สีดำ(ช) แผ่นป้ายทะเบียนรถสำหรับรถยนต์และรถจักรยานยนต์ส่วนบุคคลของบุคคลในคณะผู้แทนทางการทูตให้พื้นแผ่นป้ายใช้สีขาวสะท้อนแสง โดยให้ตัวอักษร ตัวเลข และขีดใช้สีดำ(ซ) แผ่นป้ายทะเบียนรถสำหรับรถยนต์และรถจักรยานยนต์ส่วนบุคคลของบุคคลในหน่วยงานพิเศษของสถานทูต บุคคลในคณะผู้แทนทางกงสุลและบุคคลในองค์การระหว่างประเทศหรือทบวงการชำนัญพิเศษแห่งสหประชาชาติซึ่งประจำอยู่ในประเทศไทยให้พื้นแผ่นป้ายใช้สีฟ้าสะท้อนแสง โดยให้ตัวอักษร ตัวเลข และขีดใช้สีขาวเว้นแต่แผ่นป้ายทะเบียนรถสำหรับรถยนต์ของเจ้าพนักงานกงสุลกิตติมศักดิ์ให้พื้นแผ่นป้ายใช้สีเทาสะท้อนแสง โดยให้ตัวอักษร ตัวเลข และขีดใช้สีดำในกรณีแผ่นป้ายทะเบียนรถที่มีกฎกระทรวงกำหนดหมายเลขทะเบียนซึ่งเป็นที่ต้องการหรือเป็นที่นิยมอธิบดีอาจประกาศกำหนดให้ใช้สีพื้นแผ่นป้าย ตัวเลขนำหน้าตัวอักษรประจำหมวด ตัวอักษรประจำหมวดหมายเลขทะเบียน ตัวอักษรแสดงชื่อกรุงเทพมหานครหรือจังหวัดที่จดทะเบียนและขอบแผ่นป้ายเป็นประการอื่นก็ได้ข้อ ๔ พื้นแผ่นป้ายทะเบียนรถประเภทใดจะมีรูปภาพที่สามารถอธิบายหรือมองเห็นความหมายในภาพที่ปรากฏเสมือนจริงนั้นได้ให้เป็นไปตามที่อธิบดีประกาศกำหนดข้อ ๕ แผ่นป้ายทะเบียนรถให้ติดตรึงไว้ในที่ที่เห็นได้ง่ายที่หน้ารถหนึ่งแผ่นและที่ท้ายรถหนึ่งแผ่นเว้นแต่รถจักรยานยนต์หรือรถพ่วงให้ติดตรึงที่ท้ายรถหนึ่งแผ่นการติดตรึงแผ่นป้ายต้องไม่กระทำในลักษณะที่วัสดุที่ยึดแผ่นป้ายนั้นอาจปิดบังทั้งหมดหรือแต่บางส่วนของตัวเลขนำหน้าตัวอักษรประจำหมวดตัวอักษรประจำหมวด หมายเลขทะเบียน ตัวอักษรแสดงชื่อกรุงเทพมหานครหรือจังหวัดที่จดทะเบียนโดยต้องไม่นำวัสดุหรือสิ่งอื่นใดไม่ว่าจะก่อให้เกิดแสงสว่างหรือเรืองแสงหรือไม่ก็ตามมาปิด บังหรือติดไว้ในบริเวณใกล้เคียงกับแผ่นป้ายทะเบียนรถจนไม่สามารถมองเห็นทั้งหมดหรือแต่บางส่วนของตัวเลขหรือตัวอักษรนั้นข้อ ๖ เครื่องหมายแสดงการเสียภาษีประจำปีให้ติดที่ด้านในของกระจกกันลมด้านหน้ารถโดยหันข้อความด้านหน้าของเครื่องหมายแสดงการเสียภาษีประจำปีออกด้านนอกรถเว้นแต่รถจักรยานยนต์ รถพ่วง รถบดถนน รถแทรกเตอร์ รถใช้งานเกษตรกรรมและรถอื่นตามที่กำหนดในกฎกระทรวงให้ติดในที่ที่สามารถมองเห็นข้อความด้านหน้าของเครื่องหมายแสดงการเสียภาษีประจำปีได้ชัดเจนข้อ ๗ แผ่นป้ายทะเบียนรถที่ใช้ตามความตกลงระหว่างประเทศให้เป็นไปตามที่กำหนดในความตกลงระหว่างประเทศนั้นให้กรมการขนส่งทางบกจัดให้มีแผ่นป้ายทะเบียนรถที่ใช้ตามความตกลงระหว่างประเทศตามวรรคหนึ่งในกรณีที่มีการนำรถกลับเข้ามาในราชอาณาจักรให้นำแผ่นป้ายทะเบียนรถที่ใช้ตามความตกลงระหว่างประเทศออกข้อ ๘ บรรดาแผ่นป้ายทะเบียนรถที่นายทะเบียนได้จัดทำขึ้นก่อนวันที่กฎกระทรวงนี้ใช้บังคับให้นายทะเบียนออกให้แก่รถที่จดทะเบียนได้ต่อไปจนกว่าจะครบจำนวนที่ได้จัดทำขึ้นไว้ข้อ ๙ บรรดาแผ่นป้ายทะเบียนรถที่นายทะเบียนออกให้ไว้ก่อนวันที่กฎกระทรวงนี้ใช้บังคับและที่นายทะเบียนออกให้แก่รถที่จดทะเบียนตามข้อ๘ แห่งกฎกระทรวงนี้ ให้ใช้ได้ต่อไปข้อ ๑๐ ในกรณีที่แผ่นป้ายทะเบียนรถที่ออกให้ไว้ก่อนวันที่กฎกระทรวงนี้ใช้บังคับและแผ่นป้ายทะเบียนรถที่ออกตามข้อ ๘ สูญหายหรือชำรุดจนทำให้ไม่อาจมองเห็นตัวเลขตัวอักษร หรือสีบนแผ่นป้ายดังกล่าวได้ชัดเจนด้วยตาเปล่าหากเจ้าของรถได้ขอให้ออกแผ่นป้ายทะเบียนรถให้แทนแผ่นป้ายทะเบียนรถที่สูญหายหรือชำรุดให้นายทะเบียนออกแผ่นป้ายทะเบียนรถให้ใหม่ตามที่กำหนดไว้ในกฎกระทรวงนี้เว้นแต่กรณีแผ่นป้ายทะเบียนรถจักรยานยนต์ส่วนบุคคลและรถจักรยานยนต์สาธารณะให้นายทะเบียนออกแผ่นป้ายทะเบียนรถจักรยานยนต์ตามกฎกระทรวงกำหนดลักษณะขนาด และสีของแผ่นป้ายทะเบียนรถ พ.ศ. ๒๕๔๗ และที่แก้ไขเพิ่มเติมการขอออกแผ่นป้ายทะเบียนรถตามวรรคหนึ่งให้เจ้าของรถเสียค่าธรรมเนียมตามอัตราที่กฎหมายกำหนดข้อ ๑๑ บรรดาระเบียบประกาศ หรือคำสั่ง ที่ออกตามกฎกระทรวงกำหนดลักษณะ ขนาดและสีของแผ่นป้ายทะเบียนรถพ.ศ. ๒๕๔๗ และที่แก้ไขเพิ่มเติม ที่ใช้บังคับอยู่ในวันก่อนวันที่กฎกระทรวงนี้ใช้บังคับให้ยังคงใช้บังคับต่อไปได้เพียงเท่าที่ไม่ขัดหรือแย้งกับกฎกระทรวงนี้ให้ไว้ ณ วันที่ ๓๐ พฤษภาคม พ.ศ. ๒๕๕๔สุชาติ โชคชัยรัตนากรรัฐมนตรีช่วยว่าการกระทรวงคมนาคม ปฏิบัติราชการแทนรัฐมนตรีว่าการกระทรวงคมนาคมหมายเหตุ :- เหตุผลในการประกาศใช้กฎกระทรวงฉบับนี้ คือโดยที่แผ่นป้ายทะเบียนรถตามขนาดลักษณะและสีที่กำหนดในปัจจุบันไม่สามารถรองรับการจดทะเบียนรถยนต์ที่เพิ่มจำนวนมากขึ้นได้และมีลักษณะที่ยากต่อการตรวจสอบ สมควรปรับปรุงขนาด ลักษณะและสีของแผ่นป้ายทะเบียนรถให้เหมาะสมยิ่งขึ้น เพื่อออกให้สำหรับรถที่จดทะเบียนได้อย่างเพียงพอและกำหนดวิธีการแสดงแผ่นป้ายทะเบียนรถและเครื่องหมายแสดงการเสียภาษีประจำปีให้ชัดเจนเพื่อประโยชน์ในการตรวจสอบ จึงจำเป็นต้องออกกฎกระทรวงนี้สิทธิกานต์/ปรับปรุง๕เมษายน ๒๕๖๒วศิน/ตรวจ๑๐เมษายน[๑]ราชกิจจานุเบกษา เล่ม ๑๒๘/ตอนที่ ๔๕ ก/หน้า ๖/๘ มิถุนายน ๒๕๕๔